ΜΙΑ ΣΕΙΡΑ ΝΤΟΚΙΜΑΝΤΕΡ ΤΟΥ NETFLIX
Να σας συστήσω τον μιας εβδομάδας Τσίκο.
Είναι το νεότερο μέλος μιας οικογένειας καπουτσίνων με 30 μέλη.
Όλοι θέλουν να τον γνωρίσουν.
Ο Τσίκο απολαμβάνει την προσοχή.
Σύντομα, όμως, θα έχει πρόβλημα.
Αυτή η περιποίηση δεν θα κρατήσει για πάντα.
Μολονότι είναι δεμένη, η οικογένειά του είναι αυστηρή,
κι ο ανταγωνισμός μπορεί να γίνει σκληρός.
Σύντομα, ο Τσίκο θα πρέπει να βρει τη θέση του
σ' αυτήν τη χαώδη κοινότητα.
Όταν γεννιέσαι σε μεγάλη οικογένεια,
ενίοτε πρέπει να παλέψεις για να ταιριάξεις.
ΜΕΓΑΛΕΣ ΟΙΚΟΓΕΝΕΙΕΣ
ΚΟΣΤΑ ΡΙΚΑ ΓΚΟΥΑΝΑΚΑΣΤΕ
Τριών μηνών πλέον, η γοητεία του Τσίκο εξασθένισε.
Δεν είναι πια το μωρό της οικογένειας.
Μέχρι τώρα, ήταν προσκολλημένος όλη μέρα στη μαμά του.
Μα ήρθε η ώρα να αρχίσει να κάνει φίλους.
Και δικαιολογημένα.
Οι φιλίες παρέχουν στήριξη στις συχνές οικογενειακές διαμάχες.
Κι υπάρχει και το πρόσθετο όφελος της καθημερινής περιποίησης.
Σε μια μεγάλη οικογένεια πάντα υπάρχει παρέα για παιχνίδι.
Αλλά ο Τσίκο βρίσκει τρομακτικό τον σχολικό περίβολο.
Έχει το άγχος της πρώτης μέρας.
Ίσως ένα φιλικό πρόσωπο για αρχή.
Μήπως η θεία του;
Όχι, δεν ενδιαφέρεται.
Και τα έφηβα ξαδέρφια δεν θέλουν να τους χαλάσει το στιλ ένα μωρό.
Όλη αυτή η απόρριψη πονάει.
Κανείς δεν θέλει σχέσεις μ' αυτόν.
Ο Τσίκο δεν είναι το μόνο αουτσάιντερ που παλεύει να βρει παρέα για παιχνίδι.
Άλλος ένας μοναχικός απ' την αγέλη.
Ίδια ηλικία,
ίδιο μέγεθος.
Ταιριάζουν απόλυτα.
Επιτέλους, ο Τσίκο βρήκε τον πρώτο φίλο του.
Είναι μια καλή αρχή
κι η δημιουργία του δικού του κοινωνικού δικτύου.
Σε μερικές μεγάλες οικογένειες οι φιλίες γίνονται πιο εύκολα.
ΚΕΝΥΑ ΣΑΜΠΟΥΡΟΥ
Με τη στήριξη μιας απ' τις πιο στοργικές οικογένειες,
ο τριών μηνών Τζασίρι μπορεί να επιλέξει συντροφιά για παιχνίδι.
Περιβάλλεται κι από μεγαλύτερα πρότυπα,
που θα του μάθουν τις ικανότητες επιβίωσης που θα χρειαστεί.
Και το πρώτο μάθημα της μέρας είναι και το πιο διασκεδαστικό.
Πάλη.
Όπως κάθε αρσενικό,
τα μεγάλα ξαδέρφια του παίζουν για να τεστάρουν τη δύναμή τους.
Ο Τζασίρι είναι έτοιμος.
Με ποιον άλλον θα εξασκούνταν από τη μαμά;
Άριστα για τον ενθουσιασμό,
αλλά η εκτέλεση θέλει δουλειά.
Ακολουθεί καλύτερο ζευγάρι.
Ο Τζασίρι μπορεί να είναι μικρότερος, μα έχει πολύ θάρρος.
Νίκη!
Μα η ζωή δεν είναι μόνο διασκέδαση και παιχνίδι.
Έχει βδομάδες να βρέξει,
κι η καλή τροφή για βοσκή γίνεται όλο και πιο δυσεύρετη,
οπότε το κοπάδι συνεχίζει να κινείται.
Η επιβίωση του Τζασίρι εξαρτάται απ' την οικογένειά του,
και το επόμενο μάθημά του είναι το πιο σημαντικό
που θα πάρει ποτέ.
ΝΟΤΙΑ ΑΦΡΙΚΗ ΜΠΟΥΜΑΛΑΝΓΚΑ
Κι η μικρή λέαινα Κάγια μαθαίνει τη ζωή στη μεγάλη οικογένεια.
Η λεία που απολάμβανε με τη μαμά και τα αδέρφια της
εκλάπη από μέλος της ίδια τους της οικογένειας,
την αγέλη Μαλαμάλα.
Ούτε καν η οικογένεια δεν μπαίνει ανάμεσα στο λιοντάρι και την τροφή του.
Ξανά με τα μικρά της, η μαμά της Κάγια μπορεί μόνο να κοιτάζει από μακριά.
Και το χειρότερο,
η αδερφή της πήγε στην αγέλη χωρίς αυτούς.
Μόνη πλέον πάλι, ξεκινά απ' την αρχή.
Και δεν είναι συνετό να μείνουν κοντά στη λεία.
Χωρίς βοήθεια, η μαμά της Κάγια δεν μπορεί να τους συντηρήσει για πολύ.
Πρέπει να είναι υπομονετική
και να βρει μια πιο ήρεμη στιγμή να βάλει τα μικρά στην αγέλη.
Η Κάγια και τα αδέρφια της θα πρέπει να περιμένουν κι άλλο.
Η οικογένεια του Τζασίρι είναι πιο καταδεχτική στα γεύματα,
ακόμα κι όταν η θρεπτική τροφή είναι δυσεύρετη.
Στα μεγάλα ταξίδια,
βασίζεται στο γάλα της μαμάς του για να διατηρήσει την ενέργειά του.
Σήμερα, όμως, είναι ώρα ο Τζασίρι να δοκιμάσει κάτι νέο.
Να βρει μόνος τροφή.
Και γι' αυτό πρέπει να μάθει το εργαλείο της δουλειάς,
την προβοσκίδα του.
Η καλύτερη μύτη στο ζωικό βασίλειο.
Μπορεί να φτάσει ως και τα δύο μέτρα μήκος.
Λυγίζει, γυρίζει και αρπάζει σαν χέρι.
Έχει τη δύναμη να σπρώξει δέντρο
και διαθέτει άκρες σαν δάχτυλα που βγάζουν φύλλα από κλαδιά.
Για τον Τζασίρι, όμως,
ο συντονισμός της προβοσκίδας του είναι πιο δύσκολος απ' ό,τι φαίνεται.
Για να τραβήξει ένα και μόνο φύλλο, χρειάζεται σχολαστική ακρίβεια.
Μήπως είναι πιο εύκολο το γρασίδι;
Του δείχνει η μαμά του πώς γίνεται.
Όλο μύτη είναι, όμως, καμία ικανότητα.
Μετά από ένα πρωινό προσπάθειας,
μόνη ανταμοιβή του είναι ένα φυλλαράκι από γρασίδι.
Ταπεινή αρχή,
αλλά είναι κουραστική προσπάθεια για τόσο μικρό ελεφαντάκι.
Κάτω απ' τον καυτό ήλιο,
ο Τζασίρι υπερθερμαίνεται επικίνδυνα.
Η οικογένειά του μπορεί να τον βοηθήσει μόνο καλύπτοντάς τον με τα σώματά τους.
Χωρίς ίχνος βροχής, δυσκολεύει η ζωή για τον Τζασίρι.
Η επόμενη απόφαση της οικογένειάς του
θα 'ναι ζωτικής σημασίας για την επιβίωσή του.
Άλλα μωρά που γεννιούνται σε μεγάλες οικογένειες,
για να πάρουν αυτό που θέλουν, πρέπει να προσπαθήσουν μόνα.
Πίσω στην Κόστα Ρίκα,
ο Τσίκο επεκτείνει το κοινωνικό δίκτυό του.
Αλλά υπάρχει ένας τομέας που πρέπει να βελτιώσει μόνος.
Είναι ώρα για πρωινό.
Και σ' αυτήν την αυστηρή οικογένεια, κανείς δεν μοιράζεται
ούτε του δείχνει πού θα βρει τροφή.
Ο Τσίκο πρέπει να το καταλάβει παρακολουθώντας τους άλλους.
Ίσως σ' αυτήν την κουφάλα να έχει κάτι νόστιμο.
Όχι, μόνο νερό της βροχής.
Ο Τσίκο πεινάει,
αλλά δεν έχει ιδέα τι είναι καλό στο μενού.
Κάποια πράγματα δεν είναι αρκετά ώριμα ακόμα.
Άλλα δεν τρώγονται καν.
Ενώ άλλα είναι εντελώς απαίσια.
Όταν βρίσκει κάτι νόστιμο…
δεν περνάει απαρατήρητο.
Αναλαμβάνουν τα μεγάλα παιδιά.
Ο πεινασμένος Τσίκο δοκιμάζει μια τελευταία τακτική.
Ικετεύει έναν ενήλικα.
Ελλείψει καλύτερης επιλογής,
τρώει τα αποφάγια.
Αλλά δεν είναι να χρονοτριβεί κανείς στο έδαφος.
Ένας βόας σφιγκτήρας.
Ο Τσίκο αγνοεί τον επερχόμενο κίνδυνο.
Αν τον πιάσει, δεν θα 'χει ελπίδα με τον θανάσιμο αυτό θηρευτή.
Μα δεν είναι μόνος.
Οι νέοι φίλοι του σημαίνουν συναγερμό,
κι όλη η οικογένεια συρρέει γύρω απ' το φίδι.
Ο Τσίκο παρακολουθεί από ασφαλή απόσταση.
Η οικογένεια είναι απασχολημένη,
κι ο Τσίκο βλέπει μια αναπάντεχη ευκαιρία.
Με λίγη προσπάθεια…
έπιασε την καλή.
Χωρίς να υπάρχει κανείς να του τον κλέψει,
απολαμβάνει ολομόναχος τον πρώτο του ζουμερό γρύλο.
Μπορεί να είναι μικρός,
αλλά απέδειξε ότι έχει το μυαλό να κερδίσει τον ανταγωνισμό.
Και μπορεί πλέον να βασίζεται στη στήριξη των νέων φίλων του για πολλά χρόνια.
Επιτέλους, άρχισε να συνηθίζει τη ζωή μιας μεγάλης οικογένειας.
Στις όχθες του ποταμού Σαντ…
η μαμά της Κάγια ίσως βρήκε μια ευκαιρία
να γνωρίσει τα μικρά στην αγέλη.
Καλοταϊσμένη και νυσταγμένη μετά το γεύμα,
η οικογένεια χαλαρώνει.
Αυτή είναι η στιγμή.
Αγνοώντας πώς θα τα υποδεχτούν, κρατάει κρυμμένα τα μικρά.
Είναι εμφανής η χαρά της αγέλης.
Θα έχουν την ίδια υποδοχή και τα μικρά;
Αν τα αποδεχτεί ο μπαμπάς τους, θα ακολουθήσει κι η υπόλοιπη αγέλη.
Εναπόκειται στη μαμά τους να τον κερδίσει.
Έφτασε η πιο σημαντική στιγμή στη ζωή της Κάγια.
Τα πιο θαρραλέα αδέρφια της πλησιάζουν πρώτα.
Με σύνεση, η Κάγια περιμένει να σιγουρέψει τη θερμή υποδοχή.
Καθησυχασμένη,
προχωρά για να γνωρίσει τον πατέρα της.
Επιτέλους,
η αποδοχή της Κάγια απ' τον μπαμπά της
εξασφαλίζει τη θέση της στην αγέλη Μαλαμάλα.
Τα μικρά μπορούν επιτέλους να γνωρίσουν την υπόλοιπη οικογένεια.
Η λέαινα που κρύβει μέσα της η Κάγια αρχίζει να εμφανίζεται…
και ξεπροβάλλει μια πολλά υποσχόμενη κυνηγός.
Δεν είναι πια ένα ανασφαλές μικρό.
Συμμετέχει επιτέλους στα παιχνίδια των αδερφών της.
Η σχέση που χτίζει η Κάγια με την οικογένειά της
θα κρατήσει όλη της τη ζωή.
Επιτέλους, η Κάγια είναι εκεί που ανήκει.
Στις άνυδρες πεδιάδες της Κένυας,
η οικογένεια του Τζασίρι κάνει το παν
για να προστατέψει τον μικρό απ' τον καυτό ήλιο.
Ο Τζασίρι χρειάζεται απεγνωσμένα μια σανίδα σωτηρίας.
Το κοπάδι εντοπίζει κάτι γνώριμο στον αέρα…
κι ενθαρρύνει τον εξουθενωμένο Τζασίρι να επιστρατεύσει τη δύναμη να σηκωθεί.
Την κατάλληλη στιγμή.
Η πρώτη καταιγίδα του Τζασίρι.
Η βροχή φέρνει πάντα κάτι ξεχωριστό.
Φρέσκο γρασίδι.
Οι ενήλικες ξέρουν ότι τα εύφορα λιβάδια είναι στην απέναντι όχθη του ποταμού.
Την τελευταία φορά που το διέσχισε, το ποτάμι παρέσυρε τον Τζασίρι.
Είναι αγχωμένος.
Το να μπει στο νερό είναι μια τρομακτική προοπτική.
Αλλά είναι εκεί όλη η οικογένεια για να τον ενθαρρύνει σε κάθε του βήμα.
Με την εμπιστοσύνη στην οικογένεια,
ο κόσμος του Τζασίρι μεταμορφώθηκε από κόσμος του φόβου, σε κόσμο θριάμβου!
Κι άρχισε να παίρνει και το κολάι της προβοσκίδας του.
Την επόμενη δεκαετία της ζωής του,
η οικογένειά του θα μοιραστεί μαζί του όλη της τη γνώση και τη σοφία.
Για την ώρα, ο Τζασίρι μπορεί να απολαύσει το ότι είναι το μωρό του κοπαδιού.
Δεν είναι τόσο εύκολο για όλα τα μωρά να δημιουργούν δεσμούς με την οικογένεια.
Στο Δέλτα του Οκαβάνγκο,
το αγριόσκυλο Ντούμα πρέπει να μάθει να εμπιστεύεται τα αδέρφια της…
όταν, κατά λάθος, τα οδηγεί όλα στον κίνδυνο.
Υποτιτλισμός: Νότα Μουζάκη